ddrg/super_eurlex huggingface dataset:
Úradný vestník L 006 , 11/01/2001 S. 0018 - 0019



Rozhodnutie Komisie z 27. decembra 2000, ktorým sa po štvrtýkrát mení a dopĺňa rozhodnutie 1999/467/ES ustanovujúce úradne vyhlásený stav stád hovädzieho dobytka bez výskytu tuberkulózy v určitých členských štátoch alebo regiónoch členských štátov (oznámené pod číslom dokumentu C (2000) 4144) (Text s významom pre EHP) (2001/26/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva so zreteľom na smernicu Rady 64/432/EHS o zdravotných problémoch ovplyvňujúcich obchod vo vnútri spoločenstva s hovädzím dobytkom a ošípanými [1], naposledy zmenenú a doplnenú smernicou 2000/20/ES [2], najmä na jej prílohu A I (4), keďže: (1) Rozhodnutie Komisie 1999/467/ES z 15. júla 1999 ustanovujúce úradne vyhlásené stáda hovädzieho dobytka za stáda bez výskytu tuberkulózy v určitých členských štátoch alebo regiónoch členských štátov a zrušujúce rozhodnutie 97/76/ES [3], naposledy zmenené a doplnené rozhodnutím 2000/694/ES [4], udelilo tento stav určitým členským štátom a ich regiónom. (2) Príslušné orgány Francúzska predložili Komisii dokumentáciu dokazujúcu zhodu všetkých podmienok ustanovených v prílohe A (I) (4) smernice 64/432/EHS, najmä, že počítané 31. decembra každý rok, viac ako 99,9 % stád hovädzieho dobytka vo Francúzsku bolo úradne bez výskytu tuberkulózy hovädzieho dobytka počas posledných šiestich za sebou nasledujúcich rokov a že záznamy v databáze zavedené v decembri 1999 dovoľujú sledovanie hovädzieho dobytka, ktorý je identifikovaný v súlade s legislatívou spoločenstva. (3) Javí sa preto byť vhodné, aby sa Francúzsko úradne vyhlásilo za štát bez výskytu tuberkulózy v súlade s ustanoveniami vyššie uvedenej smernice. (4) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha I k rozhodnutiu 1999/467/ES sa nahrádza prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 27. decembra 2000 Za Komisiu David Byrne člen Komisie [1] Ú. v. ES 121, 29.7.1964, s. 1977/64. [2] Ú. v. ES L 163, 4.7.2000, s. 35. [3] Ú. v. ES L 181, 16.7.1999, s. 36. [4] Ú. v. ES L 286, 11.11.2000, s. 41. -------------------------------------------------- PRÍLOHA " „PRÍLOHA I Členské štáty úradne vyhlásené za štáty bez výskytu tuberkulózy hovädzieho dobytka. Dánsko Nemecko Francúzsko Luxembursko Holandsko Rakúsko Fínsko Švédsko“ " --------------------------------------------------
Úradný vestník L 006 , 11/01/2001 S. 0021 - 0021



Rozhodnutie Komisie z 27. decembra 2000, ktorým sa mení a dopĺňa rozhodnutie 1999/465/ES, ktorým sa úradne ustanovuje štatút stád hovädzieho dobytka bez enzootickej leukózy určitých členských štátov alebo regiónov členských štátov (oznámené pod číslom dokumentu C(2000) 4146) (Text s významom pre EHP) (2001/28/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 64/432/EHS z 26. júna 1964 o zdravotných problémoch, ktoré ovplyvňujú obchod s hovädzím dobytkom a ošípanými v rámci spoločenstva [1], naposledy zmenenú a doplnenú smernicou č. 2000/20/ES [2] a najmä jej prílohu DI (E), keďže: (1) Rozhodnutie Komisie 1999/465/ES z 13. júla 1999, ktorým sa úradne ustanovuje štatút stád hovädzieho dobytka bez enzootickej leukózy určitých členských štátov alebo regiónov členských štátov [3], udelilo takýto štatút určitým členským štátom a ich regiónom. (2) Príslušné orgány Švédska predložili Komisii dokumentáciu, ktorá preukázala splnenie všetkých podmienok stanovených v prílohe DI (E) smernice 64/432/EHS. (3) Zdá sa preto vhodné považovať Švédsko úradne za krajinu bez enzootickej leukózy v súlade s ustanoveniami horeuvedenej smernice a preto zmeniť a doplniť rozhodnutie 1999/465/ES. (4) Opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 1999/465/ES je zmenené a doplnené pridaním slova "Švédsko" do zoznamu členských štátov v prílohe I. Článok 2 Toto rozhodnutie je adresované členským štátom. V Bruseli 27. decembra 2000 Za Komisiu David Byrne člen Komisie [1] Ú. v. ES L 121, 29.7.1964, s. 1977/64. [2] Ú. v. ES L 163, 4.7.2000, s. 35. [3] Ú. v. ES L 181, 16.7.1999, s. 32. --------------------------------------------------
Úradný vestník L 006 , 11/01/2001 S. 0020 - 0020



Rozhodnutie Komisie z 27. decembra 2000, ktorým sa mení a dopĺňa rozhodnutie 92/160/EHS pokiaľ ide o dovozy koňovitých nepárnokopytníkov z Brazílie (oznámené pod číslom dokumentu C (2000) 4145) (Text s významom pre EHP) (2001/27/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o podmienkach pre zdravie zvierat, podľa ktorých sa riadi premiestňovanie a dovozy koňovitých nepárnokopytníkov z tretích krajín [1], naposledy zmenenú a doplnenú Aktom pristúpenia Rakúska, Fínska a Švédska, najmä na jej články 13 (2), keďže: (1) V súlade s legislatívou spoločenstva sú členské štáty oprávnené dovážať domáce nepárnokopytníky z tretích krajín alebo v prípade úradne vyhlásenej regionalizácie z častí územia tretej krajiny, ktoré boli bez sopľavky za posledných šesť mesiacov pred vývozom. (2) Rozhodnutie Komisie 92/160/EHS [2], naposledy zmenené a doplnené rozhodnutím 2000/508/ES [3], ustanovuje regionalizáciu určitých tretích krajín pre dovozy koňovitých nepárnokopytníkov. (3) Rozhodnutie 92/160/EHS bolo zmenené a doplnené, pokiaľ ide o dovozy koňovitých nepárnokopytníkov do spoločenstva z Brazílie, rozhodnutím 2000/163/ES [4] a 2000/508/ES vzhľadom na správy o sopľavke u miestnych koňovitých nepárnokopytníkov primerane v štátoch Pernambuco a Alagoas a Sergipe a Ceará. (4) Brazília oznámila nové klinické prípady sopľavky u domorodých pracovných koní v určitých okresoch štátov Maranhão a Piaui na severovýchode krajiny. V 11 štátoch hlavne na severovýchode krajiny sa vykonal serologický prieskum, aby sa posúdila situácia. (5) Je preto vhodné, aby sa regionalizácia prispôsobila situácii v danom ochorení v príslušnej krajine, pričom sa zohľadní prieskum, ktorý sa súčasne vykonáva. (6) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Slová "Marahão", "Piaui", "Rio Grande do Norte", "Paraiba", "Bahia", a "Tocantis" sa vypúšťajú zo zoznamu štátov Brazílie v prílohe k rozhodnutiu 92/160/EHS. Článok 2 Toto rozhodnutie je adresované členským štátom. V Bruseli 27. decembra 2000 Za Komisiu David Byrne člen Komisie [1] Ú. v. ES L 224, 18.8.1990, s. 42. [2] Ú. v. ES L 71, 18.3.1992, s. 27. [3] Ú. v. ES L 204, 11.8.2000, s. 44. [4] Ú. v. ES L 51, 24.2.2000, s. 46. --------------------------------------------------
Úradný vestník L 025 , 26/01/2001 S. 0001 - 0001



Rozhodnutie Rady z 22. decembra 2000 o podpísaní a predbežnom uplatňovaní Dohody o obchode s textilnými výrobkami medzi Európskym spoločenstvom a Chorvátskou republikou parafovanej 8. decembra 2000 v Bruseli (2001/55/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 133 v spojení s prvou vetou prvého pododseku jej článku 300 ods. 2, so zreteľom na návrh Komisie, keďže: (1) Komisia v mene spoločenstva dojednala s Chorvátskou republikou Dohodu o obchode s textilnými výrobkami. (2) Dohoda bola parafovaná 8. novembra 2000. (3) S výhradou jej možného uzatvorenia v neskorší dátum by sa dohoda mala podpísať v mene spoločenstva. (4) Je primerané uplatňovať túto dohodu predbežne od 1. januára 2001 až do ukončenia príslušných postupov na jej formálne uzatvorenie, s výhradou vzájomnosti, ROZHODLA TAKTO: Článok 1 S výhradou možného uzatvorenia v neskorší dátum sa predseda Rady týmto oprávňuje určiť osoby splnomocnené na podpísanie Dohody o obchode s textilnými výrobkami medzi Európskym spoločenstvom a Chorvátskou republikou v mene spoločenstva. Článok 2 S výhradou vzájomnosti sa dohoda uvedená v článku 1 uplatňuje predbežne od 1. januára 2001 až do ukončenia postupov na jej uzatvorenie. Text dohody je priložený k tomuto rozhodnutiu. V Bruseli 22. decembra 2000 Za Radu predseda C. Pierret --------------------------------------------------
Úradný vestník L 022 , 24/01/2001 S. 0038 - 0038



Rozhodnutie Komisie z 23. januára 2001, ktorým sa mení a dopĺňa rozhodnutie 96/333/ES, ktorým sa ustanovuje zdravotné osvedčovanie pre živé lastúrniky, ostnokožce, plášťovce a morské ulitníky, ktoré doteraz nie sú zahrnuté v osobitnom rozhodnutí (oznámené pod číslom dokumentu C(2001) 127) (Text s významom pre EHP) (2001/65/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/492/EHS z 15. júla 1991, ktorou sa stanovujú zdravotné podmienky pre výrobu a umiestnenie na trh živých lastúrnikov [1], zmenenú a doplnenú smernicou 97/79/ES [2], a najmä na jej článok 9, keďže: (1) Rozhodnutie Komisie 96/333/ES z 3. mája 1996, ktorým sa ustanovuje zdravotné osvedčovanie pre živé lastúrniky, ostnokožce, plášťovce a morské ulitníky z tretích krajín, ktoré doteraz neboli zahrnuté v osobitnom rozhodnutí [3], zmenené a doplnené rozhodnutím 98/740/ES [4], je uplatniteľné do 31. decembra 2000. (2) Rozhodnutie Komisie 97/20/ES [5], zmenené a doplnené rozhodnutím 2001/38/ES [6], ustanovuje zoznam tretích krajín, ktoré spĺňajú rovnocenné podmienky pre výrobu a umiestňovanie na trh pre lastúrniky, ostnokožce, plášťovce a morské ulitníky. Časť II tohto zoznamu obsahuje krajiny tretieho sveta, ktoré by mohli byť predmetom dočasného rozhodnutia na základe rozhodnutia Rady 95/408/ES [7], naposledy zmeneného a doplneného rozhodnutím 2001/4/ES [8]. (3) Podľa rozhodnutia 95/408/ES zoznam krajín je uplatniteľný do 31. decembra 2003. Preto dátum účinnosti rozhodnutia 96/333/ES by mal byť zmenený a doplnený, aby bol v súlade s dátumom platnosti dočasného zoznamu. (4) Opatrenia stanovené pre toto rozhodnutie sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V článku 5 rozhodnutia 96/333/ES sa text "k 31. decembru 2000" nahrádza textom "k 31. decembru 2003". Článok 2 Toto rozhodnutie je adresované členským štátom. V Bruseli 23. januára 2001 Za Komisiu David Byrne člen Komisie [1] Ú. v. ES L 268, 24.9.1991, s. 1. [2] Ú. v. ES L 24, 30.1.1998, s. 31. [3] Ú. v. ES L 127, 25.5.1996, s. 33. [4] Ú. v. ES L 354, 30.12.1998, s. 65. [5] Ú. v. ES L 6, 10.1.1997, s. 46. [6] Ú. v. ES L 10, 13.1.2001, s. 66. [7] Ú. v. ES L 243, 11.1.1995, s. 17. [8] Ú. v. ES L 2, 5.1.2001, s. 21. --------------------------------------------------
Úradný vestník L 016 , 18/01/2001 S. 0001 - 0002



Rozhodnutie Rady z 19. decembra 2000 o podpise Dohody vo forme výmeny listov medzi Európskym spoločenstvom a Ukrajinou, ktorou sa predlžuje, mení a dopĺňa Dohoda medzi Európskym hospodárskym spoločenstvom a Ukrajinou o obchode s textilnými výrobkami, parafovaná 5. mája 1993, naposledy zmenená a doplnená Dohodou vo forme výmeny listov parafovanou 15. októbra 1999, ako aj o schválení jej predbežného uplatňovania (2001/33/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133 v spojení s článkom 300 ods. 2 prvým pododsekom prvou vetou, so zreteľom na návrh Komisie, keďže: (1) Komisia dohodla v mene spoločenstva dvojstrannú Dohodu vo forme výmeny listov o predĺžení, zmene a doplnení jestvujúcej Dohody medzi Európskym hospodárskym spoločenstvom a Ukrajinou o obchode s textilnými výrobkami [1] a protokoly k nej. (2) Dohoda vo forme výmeny listov bola parafovaná 2. októbra 2000. (3) Dohoda vo forme výmeny listov by sa mala podpísať v mene spoločenstva. (4) Z dôvodu predpokladaného zvýšenia kvót na rok 2000 by sa mala dohoda vo forme výmeny listov predbežne a obojstranne uplatňovať čo najskôr pred koncom roka 2000, do ukončenia príslušných postupov potrebných na jej formálne uzatvorenie, ROZHODLA TAKTO: Článok 1 Dohoda vo forme výmeny listov medzi Európskym spoločenstvom a Ukrajinou, ktorou sa predlžuje, mení a dopĺňa Dohoda medzi Európskym hospodárskym spoločenstvom a Ukrajinou o obchode s textilnými výrobkami, parafovaná 5. mája 1993, naposledy zmenená a doplnená Dohodou vo forme výmeny listov parafovanou 15. októbra 1999, sa týmto v mene Európskeho spoločenstva schvaľuje s výhradou rozhodnutia Rady o uzatvorení uvedenej dohody. Text dohody tvorí prílohu k tomuto rozhodnutiu. Článok 2 Predseda Rady sa týmto splnomocňuje určiť osobu/-y oprávnenú/-é podpísať dohodu vo forme výmeny listov v mene spoločenstva, s výhradou jej uzatvorenia. Článok 3 Dohoda vo forme výmeny listov sa predbežne uplatňuje od 1. novembra 2000 až do jej formálneho uzatvorenia s výhradou, že aj Ukrajina výmenu listov predbežne uplatňuje. Článok 4 1. Komisia môže v súlade s postupom podľa článku 17 nariadenia Rady (EHS) č. 3030/93 z 12. októbra 1993 o spoločných pravidlách dovozu určitých textilných výrobkov s pôvodom v tretích krajinách [2] pozastaviť uplatňovanie režimu dvojitej kontroly na určité výrobky po konzultácii s Ukrajinou podľa článku 2 ods. 1 posledného pododseku Dohody o obchode s textilnými výrobkami, zmenenej bodom 3.4 tejto dohody vo forme výmeny listov. 2. Komisia prijme v súlade s postupom podľa článku 17 nariadenia Rady (EHS) č. 3030/93 opatrenia ustanovené v bode 6 tejto dohody vo forme výmeny listov, t. j. znovu zavedie systém kvót platný v roku 2000 v prípade, že Ukrajina neuplatní colné sadzby uvedené v bode 4 tejto dohody vo forme výmeny listov. V Bruseli 19. decembra 2000 Za Radu predseda J. Glavany [1] Ú. v. ES L 123, 17.5.1994, s. 718. [2] Ú. v. ES L 275, 8.11.1993, s. 1. Nariadenie naposledy zmenené a doplnené nariadením Komisie (ES) č. 1987/2000 (Ú. v. ES L 237, 21.9.2000, s. 24). --------------------------------------------------
Úradný vestník L 038 , 08/02/2001 S. 0024 - 0024



Rozhodnutie Rady z 5. decembra 2000 o schválení Dohody vo forme výmeny listov medzi spoločenstvom a krajinami EZVO, ktoré udeľujú preferenčné sadzobné opatrenia v rámci Všeobecného systému preferenčných opatrení (Nórsko a Švajčiarsko), ustanovujúca, že s tovarom s pôvodom v Nórsku alebo Švajčiarsku sa má pri jeho dôjdení na colné územie spoločenstva zaobchádzať ako s tovarom s pôvodom v spoločenstve (recipročná dohoda) (2001/101/EC) RADA EURÓPSKEJ ÚNIE so zreteľom na Zmluvu o založení Európskeho spoločenstva, najmä na jej článok 133, so zreteľom na článok 66 ods. 4 a 5 nariadenia Komisie (EHS) č. 2454/93 z 2. júla 1993 ustanovujúce opatrenia na implementáciu nariadenia Rady (EHS) č. 2913/92, ktorým sa ustanovuje Colný kódex spoločenstva [1], keďže: (1) S cieľom umožniť colným orgánom spoločenstva, Švajčiarska a Nórska vydať náhradné tlačivo A certifikátu pôvodu na účely uľahčenia pohybu tovaru, najmä tovaru s pôvodom v rozvojových krajinách, ktoré majú prospech zo všeobecných preferenčných opatrení zavedených Európskym spoločenstvom, Švajčiarskom a Nórskom, ja potrebné uzavrieť dohodu medzi spoločenstvom, Švajčiarskom a Nórskom, na základe ktorej vzájomne uznajú ich zložky za zložky s pôvodom v dotknutých rozvojových krajinách podľa bilaterálnej kumulácie pravidiel pôvodu. (2) Na základe mandátu udeleného Komisii Radou sa 29. marca 1996 uskutočnili rokovania medzi Európskym spoločenstvom, Švajčiarskom a Nórskom, ktorých výsledkom bola Dohoda vo forme výmeny listov, ktorú je v záujme spoločenstva potrebné schváliť. ROZHODLA TAKTO: Článok 1 Týmto sa schvaľuje Dohoda vo forme výmeny listov medzi spoločenstvom a každou z krajín EZVO, ktorá udeľuje preferenčné sadzobné opatrenia podľa Všeobecného systému preferenčných opatrení (Nórsko a Švajčiarsko), stanovujúca, že s tovarom pochádzajúcim z Nórska a Švajčiarska sa má pri vstupe na colné územie spoločenstva zaobchádzať ako s tovarom s pôvodom v spoločenstve (recipročná dohoda). Text dohody vo forme výmeny listov je pripojený k tomuto rozhodnutiu. Článok 2 Predseda Rady sa týmto splnomocňuje na určenie osoby oprávnenej na podpis dohody vo forme výmeny listov tak, aby zaväzovala spoločenstvo. Článok 3 Predseda Rady vykoná v mene spoločenstva oznámenie stanovené v dohode vo forme výmeny listov. V Bruseli 5. decembra 2000 Za Radu predseda C. Pierret [1] Ú. v. ES L 253, 11.10.1993, s. 1. Nariadenie bolo naposledy zmenené a doplnené nariadením (ES) č. 1602/2000 (Ú. v. ES L 188, 26.7.2000, s. 1). --------------------------------------------------
Úradný vestník L 066 , 08/03/2001 S. 0033 - 0034



Rozhodnutie Rady z 26. februára 2001, ktorým sa stanovujú podmienky pre finančnú podporu Guiney-Bissau v sektore rybolovu (2001/179/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 37, so zreteľom na návrh Komisie, so zreteľom na stanovisko Európskeho parlamentu [1], keďže: (1) V súlade s dohodou medzi Európskym hospodárskym spoločenstvom a vládou republiky Guinea-Bissau o rybolove pri pobreží Guiney-Bissau, ktorá bola podpísaná v Bissau 27. februára 1980 [2] (ďalej "dohoda"), Rada, nariadením (ES) č. 2615/97 [3] schválila protokol, ktorým sa ustanovujú možnosti rybolovu a finančná kompenzácia za obdobie od 16. júna 1997 do 15. júna 2001 (ďalej nazývaný "protokol"). (2) V dôsledku ozbrojeného konfliktu, ktorý postihol Guineu-Bissau od júna 1998 do marca 1999, vláda Guiney-Bissau nebola schopná zabezpečiť normálny priebeh rybolovu v zmysle citovanej dohody. (3) Táto výnimočná situácia ohrozila plavidlá spoločenstva a zapríčinila dočasný výpadok rybolovu v zmysle uvedenej dohody od júna 1998 do 1. apríla 1999. Tento dočasný výpadok v rybolove znamenal aj nevyplácanie splátok finančnej kompenzácie uvedenej v článku 2 protokolu v druhom roku jeho platnosti. (4) Aby sa uľahčil normálny priebeh rybolovu na plavidlách spoločenstva v zmysle dohody, ktorá bola uzavretá po ozbrojenom konflikte, je potrebné stanoviť podmienky finančnej podpory Guinei-Bissau v sektore rybolovu. (5) Je vhodné, aby čiastka, ktorá zodpovedá nevyplatenej finančnej kompenzácii, ktorá sa má priznať ako finančná pomoc pri obnove zariadení slúžiacich rybolovu, vrátane infraštruktúry na monitorovanie týchto aktivít podľa pravidiel, ktoré sa majú stanoviť v súlade s legitímnymi orgánmi Guiney-Bissau, ROZHODLA TAKTO: Jediný článok Podmienky priznania finančnej podpory Gunei-Bissau až do výšky 6500000 eúr na obnovu zariadení slúžiacich rybolovu budú nasledovné: 1. finančná podpora sa bude vzťahovať na nasledujúce aktivity, najmä: - podporu manažmentu ministerstva rybolovu a obnovu vybavenia a infraštruktúry v oblasti rybolovu, - posilnenie systému námornej kontroly a dohľadu, - revitalizáciu a posilnenie výskumných programov v oblasti rybolovu; 2. na základe prezentácie programu aktivít vlády Guiney-Bissau Komisia prostredníctvom účtovnej banky, ktorú oznámi ministerstvo rybolovu, sprístupní do 31. mája 2001 vláde Guiney-Bissau sumu zodpovedajúcu 50 % nákladov na plánované aktivity; 3. Komisia zaplatí rozdiel finančných prostriedkov po prijatí podrobnej správy, ktorú vláda Guiney-Bissau pošle delegácii Európskej komisie do 31. mája 2003. V tejto správe budú podrobné údaje o implementácii týchto aktivít a o získaných výsledkoch. Komisia si vyhradzuje právo požiadať ministerstvo rybolovu o ďalšie informácie a skontrolovať príslušné platby z hľadiska efektívnej implementácie týchto aktivít. V Bruseli 26. februára 2001 Za Radu predseda M. Winberg [1] Ú. v. ES C 219, 30.7.1999, s. 33. [2] Ú. v. ES L 226, 29.8.1980, s. 33. [3] Ú. v. ES L 353, 24.12.1997, s. 7. --------------------------------------------------
Úradný vestník L 080 , 20/03/2001 S. 0011 - 0011



Rozhodnutie Rady z 26. februára 2001, o podpísaní, v mene Európskeho spoločenstva, dohody vo forme memoranda o porozumení medzi Európskym spoločenstvom a Demokratickou socialistickou republikou Srí Lanky o opatreniach v oblasti uvedenia textilných a odevných výrobkov na trh, a o povolení ich dočasného uplatňovania (2001/214/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133 v súčinnosti s prvým a druhých pododsekom článku 300 ods. 2, so zreteľom na návrh Komisie, keďže: (1) Komisia v mene spoločenstva prerokovala bilaterálnu dohodu vo forme memoranda o porozumení o obchode s textilnými výrobkami so Srí Lankou. (2) Dohoda vo forme memoranda o porozumení bola parafovaná 5. decembra 2000. (3) Dohoda vo forme memoranda o porozumení by sa mala podpísať v mene spoločenstva. (4) Aby obe strany mohli mať úžitok ihneď po príslušných oznámeniach WTO, je vhodné uplatňovať túto dohodu dočasne od 1. decembra 2000 až do zavŕšenia príslušných postupov pre jej oficiálne uzatvorenie, s výhradou obojstrannosti. ROZHODLA TAKTO: Článok 1 S výhradou možného uzatvorenia dohody v neskoršom dátume sa predseda Rady týmto poveruje stanoviť osoby splnomocnené podpísať v mene Európskeho spoločenstva dohodu vo forme memoranda o porozumení o obchode s textilnými výrobkami so Srí Lankou. Text dohody je pripojený k tomuto rozhodnutiu. Článok 2 S výhradou obojstrannosti sa táto dohoda vo forme memoranda o porozumení bude dočasne uplatňovať od l. decembra 2000 až do zavŕšenia postupov potrebných na jej oficiálne uzatvorenie. Článok 3 1. Komisia v súlade s postupom uvedeným v článku 17 nariadenia Rady 3030/93 z 12. októbra 1993 o spoločných pravidlách pre dovozy určitých druhov textilných výrobkov z tretích krajín [1] môže zmeniť uplatňovanie systému dvojitej kontroly pre určité výrobky, a to po porade so Srí Lankou na základe bodu 7 memoranda o porozumení. 2. Komisia v prípade neschopnosti Srí Lanky splniť povinnosti uvedené v bodoch 2 a 6 memoranda o porozumení znova zavedie režim kvót v súlade s postupom uvedeným v článku 17 nariadenia č. 3030/93. V Bruseli 26. februára 2001 Za Radu predseda A. Lindh [1] Ú. v. ES L 275, 8.11.1993. Nariadenie naposledy zmenené a doplnené nariadením Rady (ES) č. 824/97 (Ú. v. ES L 119, 8.5.1997, s. 1). --------------------------------------------------
Úradný vestník L 071 , 13/03/2001 S. 0007 - 0007



Rozhodnutie Rady z 26. februára 2001, ktoré sa týka uzavretia Dohody medzi Európskym spoločenstvom a Spojenými štátmi americkými o obnovení programu spolupráce v oblasti vyššieho vzdelávania a odborného vzdelávania a prípravy (2001/196/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej články 149 a 150 v spojení c článkom 300 ods. 3, prvý pododsek, so zreteľom na návrh Komisie, so zreteľom na stanovisko Európskeho parlamentu, Keďže: (1) Rada svojím rozhodnutím z 22. mája 2000 splnomocnila Komisiu na dojednanie dohody o spolupráci v oblasti vyššieho vzdelávania a odbornej prípravy medzi Európskym spoločenstvom, Kanadou a Spojenými štátmi americkými. (2) Spoločenstvo a Spojené štáty americké očakávajú dosiahnutie vzájomného úspechu z takejto spolupráce, ktorá musí byť, na strane spoločenstva, doplnkom k bilaterálnym programom medzi členskými štátmi a Spojenými štátmi americkými a poskytovať dodatočný európsky prospech. (3) Dohoda medzi Európskym spoločenstvom a Spojenými štátmi americkými o obnovení programu spolupráce v oblasti vyššieho vzdelávania a odborného vzdelávania a prípravy bude schválená, PRIJALA TOTO ROZHODNUTIE: Článok 1 Dohoda medzi Európskym spoločenstvom a Spojenými štátmi americkými o obnovení programu spolupráce v oblasti vyššieho vzdelávania a odborného vzdelávania a prípravy je týmto schválená v mene spoločenstva. Text dohody je pripojený k tomuto rozhodnutiu. Článok 2 Delegácia Európskeho spoločenstva Spoločného výboru podľa článku 6 dohody pozostáva zo zástupcov z Komisie za účasti zástupcov z každého členského štátu. Článok 3 Predseda Rady vykoná oznámenie podľa článku 12 dohody. V Bruseli 26. februára 2001 Za Radu predseda A. Lindh --------------------------------------------------